|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за образовање, прописе,****управу и националне мањине – националне заједнице**Булевар Михајла Пупина 16, 21000 Нови СадТ: +381 21 487 4427 ounz@vojvodinа.gov.rs |
|  | БРОЈ: 128-111-17/2017-03 | ДАТУМ: 2.2.2017. године |

На основу члана 70. став 1. тачка 6. Закона о запосленима у аутономним покрајинама и јединицама локалне самоуправе („Службени гласник РС“ број: 21/2016) и  члана  12. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“ број: 95/2016), оглашава се

**ЈАВНИ КОНКУРС ЗА ПРИЈЕМ У РАДНИ ОДНОС НА ОДРЕЂЕНО ВРЕМЕ У ПОКРАЈИНСКОМ СЕКРЕТАРИЈАТУ ЗА ОБРАЗОВАЊЕ, ПРОПИСЕ, УПРАВУ И НАЦИОНАЛНЕ МАЊИНЕ-НАЦИОНАЛНЕ ЗАЈЕДНИЦЕ**

**I Покрајински орган у ком се врши пријем у радни однос а одређено време:**

Покрајински секретаријат за образовање, прописе, управу и националне мањине-националне заједнице, Булевар Михајла Пупина 16, Нови Сад

**II Разлог и дужина трајања пријема у радни однос на одређено време:**

Учешће у реализацији пројекта „Афирмација мултикултурализма и толеранције у Војводини“ до завршетка пројекта, а најдуже до 31.12.2017. године

**Опис послова:** сарадник за стручно-оперативне послове

**Услови:** Средње образовање у четворогодишњем трајању, најмање пет година радног искуства у струци, знање језика националне мањине-националне заједнице који је у службеној употреби у раду органа Аутономне покрајине Војводине.

**Стручне оспособљености, знања и вештине које се проверавају у изборном поступку:** знање језика националне мањине-националне заједнице који је у службеној употреби у раду органа Аутономне покрајине Војводине.

**III Место рада:** Нови Сад, Булевар Михајла Пупина 16.

**IV  Рок за подношење пријаве:** рок за подношење пријаваје 15 дана од дана оглашавања обавештења о јавном конкурсу у дневним новинама „Дневник“ односно рок за подношење пријава почиње 4. фебруара 2017. године а истиче 18. фебруара 2017. године.

**V  Лице које је задужено за давање обавештења:** Дијана Катона, телефон: 021/4874427.

**VI  Датум оглашавања:** 3.2.2017. године.

**VII Aдреса на коју се подноси пријава:**Покрајински секретаријат за образовање, прописе, управу и националне мањине-националне заједнице, Булевар Михајла Пупина 16, 21000 Нови Сад, са назнаком „за јавни конкурс –возач на пројекту „Афирмација мултикултурализма и толеранције у Војводини“

**VIII Општи услови за рад у органима Аутономне покрајине Војводине:** да је учесник конкурса пунолетан држављанин Републике Србије; да има прописано образовање, да учесник конкурса није правоснажно осуђиван на безусловну казну затвора од најмање шест месеци и да му раније није престајао радни однос у државном органу, односно органу аутономне покрајине и јединице локалне самоуправе, због теже повреде дужности из радног односа.

**IX Докази који се прилажу уз пријаву на јавни конкур**с: потписана пријава са адресом становања, контакт телефоном, имејл адресом ,потписаном изјавом у којој се учесник конкурса опредељује да ли ће сам прибавити доказе о чињеницама о којима се води службена евиденција или ће то орган учинити уместо њега и навођење језика националне мањине-националне заједнице на којем ће учесник конкурса бити тестиран; биографија са наводима о досадашњем радном искуству; оригинал или оверена фотокопија уверења о држављанству; фотокопија личне карте односно испис очитане биометријске личне карте; оверена фотокопија дипломе/сведочанства којим се потврђује стручна спрема; оригинал или оверена фотокопија доказа о радном искуству у струци (потврде, решења и други акти из којих се види на којим пословима, са којом стручном спремом и у којем периоду је стечено радно искуство); оригинал или оверена фотокопија уверења МУП-а да кандидат није осуђиван на безусловну казну затвора од најмање шест месеци.

Одредбом чл. 9. ст. 3. и 4. и 103. Закона о општем управном поступку („Службени гласник РС“, број 18/2016) прописано је, између осталог, да су органи у обавези да по службеној дужности, када је то неопходно за одлучивање, у складу са законским роковима, бесплатно размењују, врше увид, обрађују и прибављају личне податке о чињеницама садржаним у службеним евиденцијама, осим ако странка изричито изјави да ће податке прибавити сама.

Доказ који се прилаже уз пријаву на јавни конкурс, а о којем се води службена евиденција је уверење о држављанству и уверење МУП-а да кандидат није осуђиван на безусловну казну затвора од најмање шест месеци.

Учесник конкурса може да се изјасни о томе да орган по службеној дужности прибави претходно наведене доказе од органа који је надлежан за вођење службене евиденције или да ће сам прибавити наведени доказ у прописаном року.
Уколико се учесник конкурса определи да **орган прибави по службеној дужности** наведени доказ, дужан је да се *у пријави на конкурс посебно писмено изјасни (потпише изјаву која је саставни део конкурса-образац 1) о давању сагласности за коришћење личних података у сврху прикупљања података о наведеном доказу*.

Уколико се учесник конкурса определи да **ће сам прибавити наведени доказ**, дужан је да се у *пријави на конкурс о томе посебно писмено изјасни(потпише изјаву која је саставни део конкурса-образац 2)*
**X Оспособљености, знања и вештина кандидата које се проверавају у изборном поступку:**

Са кандидатима чије су пријаве благовремене, допуштене, разумљиве, потпуне и уз које су приложени сви потребни докази и који испуњавају услове за оглашено радно место, обавиће се усмени разговор ради провере знања језика националне мањине-националне заједнице који је у службеној употреби у раду органа Аутономне покрајине Војводине. Провера ће се извршити у просторијама Покрајинског секретаријата за образовање, прописе, управу и националне мањине-националне заједнице, Нови Сад, Булевар Михајла Пупина 16. О датуму и времену провере ће учесници конкурса бити обавештени телефонским путем на бројеве телефона које су доставили у својим пријавама или путем мејла на е-mail адресе.

**Напомене:**
Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази (како је наведено у тексту конкурса)у оригиналу или фотокопији овереној у општини, суду или код јавног бележника, биће одбачене.
Конкурс спроводи Конкурсна комисија коју је решењем образовао покрајински секретар.

Овај конкурс објављен је на  web страници Покрајинског секретаријата образовање, прописе, управу и националне мањине-националне заједнице [www.puma.vojvodina.gov.rs](http://www.puma.vojvodina.gov.rs), web страници Службе за управљање људским ресурсима [www.ljudskiresursi.vojvodina.gov.rs](http://www.ljudskiresursi.vojvodina.gov.rs)

Обавештење о јавном конкурсу и адреса интернет презентације на којој је објављен текст јавног конкурса објавиће се у дневном листу „Дневник“.

ПОКРАЈИНСКИ СЕКРЕТАР

 Nyilas Mihály, с.р.

 (Михаљ Њилаш)

**OБРАЗАЦ 1**

На основу члана 13. Закона о заштити података о личности („Службени гласник РС”, бр. 97/08, 104/09 – др.закон, 68/12 – одлука УС и 107/12)1, а ради учествовања на јавном конкурсу за пријем у радни однос на одређено време у Покрајинском секретаријату за образовање, прописе, управу и националне мањине-националне заједнице једног извршиоца-сарадника за стручно-оперативне послове дајем следећу

**И З Ј А В У**

Сагласан/а сам да се мој ЈМБГ, користи искључиво у сврху прикупљања података који се односе на (заокружити):

1. Уверење о држављанству,

2. Уверење МУП-а да кандидат није осуђиван на безусловну казну затвора од најмање шест месеци

...................................

 (ЈМБГ даваоца изјаве)

........................................ .............................................

 (место и датум) (потпис даваоца изјаве)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Сагласно одредби члана 13. Закона о заштити података о личности („Службени гласник РС”, бр. 97/08, 104/09 – др.закон, 68/12 – одлука УС и 107/12)1 , орган власти обрађује податке без пристанка лица, ако је обрада неопходна ради обављања послова из своје надлежности одређених Законом у циљу остваривања интереса националне или јавне безбедности, одбране земље, спречавања, откривања, истраге и гоњења за кривична дела економских, односно финансијских интереса државе, заштите здравља и морала, заштите права и слобода и другог јавног интереса, а у другим случајевима на основу писменог пристанка лица.

**ОБРАЗАЦ 2**

На основу члана 103. став 3. Закона о општем управном поступку („Службени гласник РС”, број 18/2016)1, а ради учествовања на јавном конкурсу за пријем у радни однос на одређено време у Покрајинском секретаријату за образовање, прописе, управу и националне мањине-националне заједнице једног извршиоца-сарадниак за стручно-оперативне послове дајем следећу

И З Ј А В У

Изјављујем да ћу сам/а за потребе поступка прибавити и доставити, до истека рока за подношење пријава на наведени јавни конкурс (заокружити):

 1. Оригинал или оверену фотокопију уверења о држављанству,

 2. Оригинал или оверену фотокопију уверења МУП-а да кандидат није осуђиван на безусловну казну затвора од најмање шест месеци

........................................ .............................................

 (место и датум) (потпис даваоца изјаве)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Сагласно одредби члана 103. став 3. Закона о општем управном поступку („Службени гласник РС”, број 18/2016), у постуку који се окреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органе, захтев за покретање постука ће се сматрати неуредним.

2 Потребно је заокружити број испред доказа који ће учесник конкурса сам прибавити.